laion/Wikipedia-Exotic huggingface dataset:
מיכה קליין

מיכה קליין (נולד ב-1945) הוא פרופסור אמריטוס בחוג לגאוגרפיה באוניברסיטת חיפה. תחומי המחקר העיקריים שלו הם גאומורפולוגיה נחלית וגאומורפולוגיה חופית. מיכה קליין הוסמך ל-MSc באוניברסיטה העברית והוסמך ל-Ph.D באוניברסיטת לידס בבריטניה. קליין שימש מרצה באוניברסיטת חיפה, עמד בראש החוג לגאוגרפיה במכללה האקדמית בית ברל במשך תקופה קצרה, בראשית שנות ה-90 של המאה ה-20. לימד קורסים בנושאים "התערבות האדם בנוף" ו"מבוא לגאומורפולוגיה". קליין הוא אחד מ-54 חברי הועדה לשמירת הסביבה החופית (של משרד הפנים). קליין הוא אחיינה של הרופאה ויולה טורק, ובן דודם של חוקרת השואה חנה יבלונקה והרב מיכאל הרשקוביץ. נושאי המחקר העיקריים של קליין הם דינמיקה של אגני היקוות ומורפולוגיה חופית. בתחום הדינמיקה של אגני ההיקוות קליין חקר את הקשר שבין תכונות פני השטח לנגר המדרוני ואת הדינמיקה של אגן קטן. בנוסף, חקר קליין את אגן ההיקוות של הירדן. בתחום המורפולוגיה החופית חקר את נושא השינויים החופיים בחדרה ובמוצאי הנחלים בישראל, את השינויים בגובה פני הים ואת כלל התא הליטוראלי של הנילוס שחופי ישראל משתייכים אליו. מאז 2010 עוסק קליין גם בתחום התורני-מדעי. מפרסומיו בשנים האחרונות: בנושא שינויי אקלים: עליה בגובה פני הים - האומנם? (2017, הוצאה לאור ע״י קתדרת חייקין לגאואסטרטגיה). בתחום התורני-מדעי, הוציא לאור סדרה של ארבעה ספרים העוסקים בהיבטים גאולוגיים מגוונים במקרא ובספרות חז"ל: ארץ וימים: איש מדעי כדור הארץ קורא מקרא (2015, הוצאת שאנן). גן בעדן: מקרא בעין הגאולוג (2016, הוצאת שאנן). נשאו נהרות קולם: סוגיות בהידרולוגיה תלמודית (2018, הוצאת שאנן) אבן השתייה: מסלע בתלמודים ובמדרשי חז"ל (2022, הוצאת שאנן) אתר פרופסור מיכה קליין הרצאה בנושא "שינויי האקלים וחופי ישראל", באתר יוטיוב, 14 בפברואר 2012 הרצאה בנושא "מה קורה שם בחוץ?" בפני מליאת הוועדה לשמירת הסביבה החופית. באתר יוטיוב, 31 אוקטובר 2019 הרצאה בנושא "עלייה בגובה פני הים", באתר יוטיוב, 2017 הרצאה בנושא What is going on out there, באתר יוטיוב, 7 במאי 2020 ספרי פרופ' מיכה קליין בספריית אסיף, מחולקים למאמרים - כל מאמר מתויג לפי נושא, פרק בתנ"ך ודף בתלמוד הבבלי Michal Ben Gal, הרצאתו של מיכה קליין, באתר muchanut.haifa.ac.il מכללת שאנן שם המרצה: קליין מיכה, באתר www.dargoo.co.il הוועדה לשמירת הסביבה החופית (ולחוף), באתר GOV.IL A. Yair, M. Klein, The influence of surface properties on flow and erosion processes on debris covered slopes in an arid area, CATENA 1, 1973-01, עמ' 1–18 doi: 10.1016/s0341-8162(73)80002-5 Micha Klein, Anti clockwise hysteresis in suspended sediment concentration during individual storms: Holbeck catchment; Yorkshire, England, CATENA 11, 1984-08, עמ' 251–257 doi: 10.1016/0341-8162(84)90014-6 Micha Klein, The adjustment of the meandering pattern of the lower Jordan River to change in water discharge, Earth Surface Processes and Landforms 10, 1985-09, עמ' 525–531 doi: 10.1002/esp.3290100511 Hassan ,M., Klein, M., Fluvial adjustment of the Lower Jordan River to a drop in the Dead Sea level., Geomorphology Klein, M., Lichter, M., Statistical Analysis of Recent Mediterranean Sea-level Data., Geomorphology Noga Stambler, The Mediterranean Sea, Dordrecht: Springer Netherlands, 2013-07-06, עמ' 113–121, ISBN 978-94-007-6703-4 מיכה קליין, עלייה בגובה פני הים - האומנם? ארץ וימים, באתר מכללת שאנן גן בעדן, באתר מכללת שאנן נשאו נהרות קולם, באתר מכללת שאנן אבן השתייה, באתר מכללת שאנן
יחסי איטליה – דרום אפריקה

יחסי איטליה–דרום אפריקה הם היחסים הדו-צדדיים שבין הרפובליקה האיטלקית לבין רפובליקת דרום אפריקה. לשתי המדינות יחסים דיפלומטיים ארוכים שראשיתם בשנת 1929 כשכוננו יחסים דיפלומטיים ביניהן. לאיטליה שגרירות בפרטוריה, קונסוליות ביוהנסבורג, קייפטאון ודרבן לצד עוד שתי קונסוליות של כבוד באיסט לונדון ופורט אליזבת. לדרום אפריקה שגרירות ברומא, קונסוליה כללית במילאנו ועוד שבע קונסוליות של כבוד בבארי, בולוניה, פירנצה, גנואה, נאפולי, טריאסטה וונציה. ליחסים בין המדינות היסטוריה ארוכה, שהחלה ב-1929 עם כינון היחסים הדיפלומטיים ביניהן. באותה עת שלט באיטליה בניטו מוסוליני ודרום אפריקה הייתה דומיניון בריטי וחברה בחבר העמים הבריטי. עם פרוץ המלחמה האיטלקית-אתיופית השנייה התעורר ויכוח בדרום אפריקה באשר לעתיד חבר הלאומים. הוויכוח התנהל בעיקר בין שני הצדדים, המתיישבים האירופים מחד והאפריקאנרים, שמצידם היו מפולגים בתוכם באשר ליחס לאימפריה הבריטית. במצב עניינים זה נאלצה ממשלת האיחוד שנשלטה על ידי האפריקאנרים לפעול תוך שמיעת קולות ביקורת מצד האופוזיציה האפריקאנרית הקיצונית שטענה שריבונות האיחוד הצטמצמה בעקבות מעורבותה של בריטניה. ויכוחים אלו הושפעו מהשיח על "ציוויליזציה" שלא רק גרמה להשקפות שונות לגבי מעמדה של אתיופיה בחבר הלאומים, אלא גם לגבי יציבות ההגמוניה הלבנה במדינה שתמכה בהפרדה על רקע גזעי. במלחמת העולם השנייה סייעו כוחות מדרום אפריקה לכיבוש איטליה על ידי בעלות הברית, וביניהם הדיוויזיה המשוריינת הדרום אפריקאית השישית שלחמה בחזית האיטלקית בשנים 1944–1945. בשנת 2014 נערכה ועידה משותפת לאיטליה ודרום אפריקה. בין השנים 1876–1976 היגרו לאפריקה 460 אלף איטלקים, כ-2% מכלל ההגירה ליבשת, נתון נמוך ביחס למדינות אירופאיות אחרות, שעיקרה הייתה בהגירה למושבות האיטלקיות בצפון ומזרח אפריקה. עם זאת, באמצע שנות ה-90 הגיע מספרם של האיטלקים בדרום אפריקה ל-120 אלף איש, חלקם איטלקים שהיגרו וחלקם בעלי מוצא איטלקי. במהלך מלחמת העולם השנייה הוחזקו בדרום אפריקה 92 אלף שבויי מלחמה איטלקים, שייתכן ותרמו לעלייה במספר המהגרים האיטלקים למדינה. בשנת 2018 הסתכם היקף הסחר בין המדינות ב-3.349 מיליארד דולר. עיקר הסחורות שייצאה איטליה לדרום אפריקה בהיקף של 949 מיליון דולר כללו מתכת ופלדה, עופרת, סיג ודגה; בין הסחורות בהיקף של 2.4 מיליארד דולר שייצאה דרום אפריקה לאיטליה היו מכונות, מינרלים וציוד אלקטרוני. South Africa and the Italo-Ethiopian War, 1935–6, tandfonline,‏ 7 במאי 2012 Robert Buranello, Between Fact and Fiction: Italian Immigration to South Africa, ‏2009 (באנגלית) South Africa exports from Italy, Trading Economics Italy exports from South Africa, Trading Economics
השגעון הגדול (סרט)

השגעון הגדול הוא סרט קומדיה מטורפת ישראלי משנת 1986 בבימויו של נפתלי אלטר, עם ספי ריבלין ואריק לביא בתפקידים הראשיים. התסריט נכתב על ידי מנחם גולן לפי סיפור של יוסי סויה. העלילה היא על אדם שפוי שחייו השגרתיים מתהפכים לחלוטין כשיום אחד הוא נחשד בטעות למטורף ונכנס בעל כורחו לבית משוגעים לאשפוז ממושך. חלק גדול מהסרט, צולם בבית החולים הממשלתי לחולי נפש בנס ציונה (בית הבק). המוזיקה חוברה על ידי נפתלי אלטר והשיר "לילה במוסד הסגור" עם מילים של אהוד מנור, מושר בידי גרי אקשטיין ומזי כהן. אפרים רובין (ספי ריבלין) הוא מנהל בנק למשכנתאות והלוואות. יחסיו עם אשתו מילכה (אירית אלטר) מעורערים והוא אינו יודע שהיא מנהלת מערכת יחסים עם משה (אושיק לוי), אחד מעובדי הסניף. עובד אחר, דב, (דורון צפריר) מתרשל בתפקידו ואפרים לא יכול לפטרו כי חמיו הוא פקיד גבוה בהנהלה הראשית. ג'קוזי (יוסף שילוח) הוא עבריין שמבלה את רוב זמנו בג'קוזי ומפעיל את העבריינים שלמה (אריה צ'רנר) ואבי (שמואל וילוז'ני) בתור שליחים אלימים לגביית חובותיו. אחד החייבים הוא מנשה גרגשווילי (יהודה אפרוני) שבנו שבתאי (דב נבון) נמצא באשפוז ממושך במוסד לחולי נפש "מרגוע". שבתאי מבטיח לאביו שידפיס לו דולרים מזויפים בבית הדפוס של המאושפזים. אפרים יוצא לעבודה מטושטש לאחר שבנו הקטן (אורי אלטר) הכניס שני כדורי שינה לקפה שלו. במקרה עוברת במקום מונית המסיעה את שבתאי בחזרה למוסד. שבתאי יוצא לרגע ממנה ואז נכנס אליה אפרים ונרדם. הנהג (שלמה תרשיש) מביא אותו למוסד ואינו מאמין כשאפרים אומר לו שהוא מנהל בנק. אפרים נקשר בכתונת משוגעים וכל טענותיו נדחות על ידי האחות הראשית חוה (דינה דורון) ודוקטור אלוני (שמוליק טנא). הוא מתקבל לאשפוז ומתוודע לחבריו החדשים שמשכנעים אותו שבמוסד הכל רגוע וטוב ובחוץ כולם משוגעים. הוא מתיידד עם יחזקאל הראל (אריק לביא) שנמצא שם כבר עשר שנים ומתאהב באחות נוגה (ענת וקסמן) בגלל עיני השקדים שלה. גרגשווילי מחזיר את החוב שלו לעבריינים והם מגלים שהכסף מזויף ושהודפס במוסד. שלמה חודר למוסד, קושר את חוה אך נתפס על ידי יחזקאל ונכלא בארון. אבי משחרר אותו והם מתחילים במרדף אחרי אפרים, מגיעים לדירתו שם שוכבת מילכה עם משה. הם מבריחים את משה וקושרים את מילכה. אפרים ויחזקאל ממהרים לשר האוצר (מנחם זילברמן) כדי להזהיר אותו על הדפסת הכסף המזויף אך הוא מבין שאפרים "משוגע" וקורא לביטחון. אפרים ויחזקאל בורחים אל שגרירות ארצות הברית ובעזרת בתיה (יעל אופיר) הם חודרים לבניין. אפרים מתקשר לנשיא ארצות הברית רונלד רייגן ומזהיר אותו, אך הנשיא סבור שמדובר בהצעת תסריט מהוליווד. לבסוף מופעלת אזעקה והם בורחים עם קסדות משטרה צבאית אמריקאית לראשם ומגיעים לדירתה של נוגה. אפרים ונוגה מגיעים לבנק, משה מודיע זאת לעבריינים ולמשטרה והם נמלטים. מתפתח מרדף מטורף של המשטרה אחרי אבי ושלמה. המרדף מסתיים כשהרכב של העבריינים שוקע בים. בסוף הסרט נראים אפרים, יחזקאל ושבתאי במפעל הפרטי שלהם להדפסת כסף מזויף. הם "מצילים" את אוצר המדינה בכך שקונים מלוב, איראן וכווית, נפט בדולרים מזויפים ומוכרים אותו ליפנים בינים. אבל כדי לא לגרום למשבר עולמי הם סידרו שהצבע של הדולרים המזויפים דוהה בחום של 35 מעלות, הקיים לרוב במדינות האלה. Ido Rosen. "Billion dollar madness: examining the paradox of financial satire through the 1980s economic crisis in Israeli comedy films". (2022) Journal of Israeli History "השגעון הגדול", במסד הנתונים הקולנועיים IMDb (באנגלית) "השגעון הגדול", באתר ספר הקולנוע הישראלי "השגעון הגדול", באתר אידיבי "השגעון הגדול", במסד הנתונים הקולנועיים KinoPoisk (ברוסית) "השגעון הגדול", במיזם "אישים" לתיעוד היצירה הישראלית
יהושע השל אשכנזי

הרב יהושע השל אשכנזי (ה'תקס"ו, 1806 - ב' באדר א' ה'תרכ"ז, 8 במרץ 1867) היה רבה של לובלין. נולד בשנת ה'תקס"ו לרבי משולם זלמן אשכנזי שכיהן אז כרבה של קוזמיר (לימים, רבה של לובלין). ולגננדל בת ר' יוסף מנדלסברג. סב סבו היה רבי צבי אשכנזי, "החכם צבי". נשא את בתו של רבי בנימין ברוידא, אב"ד הורדנה והגליל. לאחר נישואיו התגורר בהורדנה והיה מראשי העדה בה בין השנים ה'תקע"ח-ה'תרי"ג. בחול המועד סוכות ה'תרי"ג התמנה לתפקיד רבה של לובלין והמחוז, במקום קרוב משפחתו הרב דב בריש אשכנזי. במשרה זו כיהן ארבע עשרה שנה, עד לפטירתו. את מקומו מילא הרב שניאור זלמן פרדקין. בשנת ה'תרכ"ה פרסם כרוזים ויצא במאבק נגד מנהגם של חסידי לובלין בהנהגת רבי יהודה לייב איגר, להתפלל אחר זמן התפילה. המתקפה נפסקה לאחר שרבי יצחק מאיר אלתר ביקש זאת ממנו. נפטר בליל ב' באדר א' ה'תרכ"ז (8 במרץ 1867), ונקבר בלובלין. על מצבתו נכתב: הוסרה המצנפת והורמה העטרה, נכבה נר ישראל המנורה הטהורה, במות אדמו"ר הרב הגאון הגדול בקי בחדרי תורה, מכל המעלות שמנו חז"ל בראוי להיות השכינה עליו שורה, אחת בו לא נעדרה, חכם עשיר ועשירי לעזרא, צדיק וחסיד ענותן במידה יתירה, לעמו ולעדתו בכל צוקה וצרה, היה מגן ומחסה צינה וסוחרה כקש"ת מו"ה יושע העשיל זצ"ל בן הגאון הצדיק המפורסם מו' משולם זלמן אשכנזי זצ"ל וחתנא דבי נשיאה הגאון מוה' בנימין ברוידא זצ"ל אבד"ק הוראדנא והגליל בשנת תרי"ג נקרא ללובלין למלא מקום אבותיו ותופע עליו נהרה, וביום ב' אדר ראשון שנת תרכ"ז נעלה ממנה ופנה זוה הודה והדרה, תהי נפשו בצרור החיים צרורה, מליץ טוב בעד שה פזורה, כמו בהיות נפשו בגוו עצורה הותיר כמות רבה של כתבי יד, אך כולם עלו באש בשריפה שפרצה בלובלין, ולא ראו אור. בנו היחיד בנימין אשכנזי היה מפרנסי קהילת הורדנה. ראו ישראל דוד מילר, "תולדות מנחם" עמ' מו-מט וילה אורבך ואברהם ויין, פנקס הקהילות, פולין, כרך שביעי, יד ושם, 1999, עמ' 21; לקריאה באנגלית: Lublin, באתר JewishGen "אהל תורה" ה'תרפ"ח. ראו גם: לנדא, ויעש אברהם, עמ' שפה; שם ושארית לנפש חיה, ירושלים תשכ"א, עמ' ג. יצחק אלפסי, גור, עמ' 82. וראו: אברהם יששכר בנימין אליהו אלתר, מאיר עיני הגולה חלק ב, אות תר"ד
אופל מנטה

אופל מנטה (בגרמנית: Opel Manta) היא מכונית קופה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1970 – 1988 בגרמניה. יוצרו 1,056,493 יחידות. דור ראשון. יוצרו 498,543 יחידות. יוצר בין השנים 1970 – 1975. תצורה: 2 דלתות קופה. דור שני. יוצר בין השנים 1975 – 1981. תצורות: 2 דלתות קופה, 3 דלתות קופה - פסטבק. דור שני, דגם מקביל אשר יוצר על ידי ווקסהול בממלכה המאוחדת היה קרוי: "Vauxhall Cavalier Sports Hatch" ו-"Vauxhall Cavalier Coupe". דור שלישי. יוצר בין השנים 1982 – 1988. תצורות: 2 דלתות קופה, 3 דלתות קופה - פסטבק. 4 מושבים (2+2). מנוע קדמי. סוג הנעה: הנעה אחורית. מנוע בנזין. מנוע קירור מים. קיבולת מכל דלק - 50 ליטר. מדגם "אופל מנטה 400" שיועד לתחרויות מרוץ, הורכבו 245 יחידות בין השנים 1981 – 1984. בדגם הורכב מנוע 4 צילינדרים בטור, 4 שסתומים לצילינדר, 2,410 סמ"ק המפיק 144 כ"ס. תאוצה בין 0-97 קמ"ש היא 7.1 שניות. "אופל מנטה A", שנת 1971 "אופל מנטה A" "אופל מנטה A" "אופל מנטה A" "אופל מנטה A", שנת 1971 "אופל מנטה A", שנת 1973 "אופל מנטה A", שנת 1971 "אופל מנטה A" - מבט לתא הנהג ו-לוח מחוונים "אופל מנטה B" "אופל מנטה B" "אופל מנטה B" "אופל מנטה B2" דגם "GSi", שנת 1986 "אופל מנטה B" "אופל מנטה B2" דגם "GSI", שנת 1987 "אופל מנטה B" דגם "GT-J" "אופל מנטה 400" אופל אופל GT מדיה וקבצים בנושא אופל מנטה בוויקישיתוף אופל מנטה, סרטון באתר יוטיוב אופל מנטה, סרטון באתר יוטיוב אופל, האתר הבינלאומי ווקסהול פירנצה 1971-1972 היסטוריה hagertyinsurance.co.uk/price-guide/1972-Vauxhall-Firenza "אופל מנטה" autozine.org/Archive/Opel/classic/Manta "אופל מנטה" 1.2 ליטר, שנת 1979 - מפרט carfolio.com/specifications/models James M. Flammang (1994). Standard Catalog of Imported Cars, 1946–1990. Iola, WI: Krause Publications, Inc. pp. 472, 479. ISBN 0-87341-158-7. "אופל מנטה" (בגרמנית) web.archive.org/web/20171218231907
יחסי ארמניה – סנט לוסיה

יחסי ארמניה–סנט לוסיה הם היחסים הדיפלומטיים הרשמיים שבין רפובליקת ארמניה לבין סנט לוסיה. רפובליקת ארמניה וסנט לוסיה כוננו את יחסיהן הדיפלומטיים לראשונה ב-17 באוקטובר 2000. אזרחי סנט לוסיה שמגיעים לארמניה מקבלים אשרה עם הגעתם למדינה. אזרחי ארמניה שמגיעים לסנט לוסיה זקוקים לאשרה על מנת להיכנס למדינה. ארמניה אינה מיוצגת בסנט לוסיה, הן בדרג השגרירות והן בדרג הקונסולרי. סנט לוסיה אינה מיוצגת בארמניה, הן בדרג השגרירות והן בדרג הקונסולרי. מדיה וקבצים בנושא יחסי ארמניה – סנט לוסיה בוויקישיתוף Saint Lucia, אתר משרד החוץ הארמני
RSSI

RSSI (ראשי תיבות של: Received Signal Strength Indicator) הוא מונח בתקשורת, המתאר עצמה או הספק של אות רדיו. RSSI בדרך כלל לא חשוף למשתמש הקצה של ההתקן המקבל. עם זאת, עקב כך שעצמת האות עשויה להשתנות במידה רבה, וכתוצאה מכך להשפיע על תפקוד המכשיר ברשת אלחוטית, ישנם מכשירי טלפון סלולרי, מכשירי IEEE 802.11 ואחרים אשר מציגים את מדידת ה-RSSI אף למשתמשים רגילים. RSSI לעיתים קרובות נגזר בשלב ה-IF (תדר ביניים) לפני מגבר ה-IF. במערכות של אפס-IF (כמו Direct conversion receiver), הוא נגזר ב-baseband, לפני מגבר ה-baseband. פלט RSSI לעיתים קרובות ברמת DC אנלוגי. הוא יכול גם להימדד על ידי ADC (ממיר אנלוגי לדיגיטלי) פנימי ומהקידוד באופן ישיר, או דרך proccessor bus פנימי או היקפי. במערכות תקשורת סלולרית מוגדרת יחידת ASU (ראשי תיבות של "Arbitrary Strength Unit") המייצגת את עוצמת האות הנקלט. עבור כל דור בתקשורת סלולרית הנוסחה לחישוב של ה-ASU מתעדכנת בהתאם לתכונותיו של הדור. במערכת IEEE 802.11 משמעותו של RSSI הוא עצמת האות היחסית בסביבה אלחוטית (ביחידות שרירותיות). RSSI הוא אינדיקציה של רמת העצמה המתקבלת על ידי מקלט, אחרי השפעת האנטנה וניחות כתוצאה מכבילה (cable loss). לכן, ככל שערך RSSI גבוה, כך האות חזק יותר. באופן דומה, כאשר RSSI מיוצג באופן שלילי (למשל -100), ככל שהאות קרוב ל-0, עצמת האות המתקבל גבוהה יותר. דוגמאות נפוצות הן: מערכת כרטיס סיסקו מגדירה 101 ערכים אפשריים של RSSI בין 0 ל 100 (כולל), או WiFi chipset של Atheros, שמחזיר ערכים בין 0 ל 127 (0x7f), כאשר 128 (0x80) פירושו שגיאה. סמלים המייצגים עוצמות RSSI שונות באמצעות קווים Martin Sauter (2010). "3.7.1 Mobility Management in the Cell-DCH State". From GSM to LTE: An Introduction to Mobile Networks and Mobile Broadband (eBook). John Wiley & Sons. p. 160. ISBN 9780470978221. נבדק ב-2013-03-24.
פרי עץ חיים

פרי עץ חיים היה כתב העת העברי הראשון, כתב עת תורני, שכלל שאלות ותשובות. החל לצאת לאור באמסטרדם בשנת ה'תנ"א - 1691 וגיליונו האחרון יצא לאור בשנת ה'תקס"ז - 1807. חברי בית המדרש הספרדי הגדול "עץ חיים", שבאמסטרדם החליטו במחצית השנייה של המאה ה-17 להוציא לאור את תשובותיהם לשאלות שנשאלו על ידי יהודים מכל העולם במסגרת "שאלות ותשובות". תוכניתם הייתה להוציא שבועון עברי שכזה, שאלה ותשובה, חתומה על ידי מחברה, אחת לשבוע. הגיליון הראשון יצא לאור ב-1691, כאשר בצוק העיתים הפך השבועון לירחון ולעיתים קרובות ההפסקות בין גיליון לגיליון היו ארוכות אף יותר. בסך הכל הופיעו כ-950 שו"ת, במשך 116 שנים עד 1807, ב-13 כרכים. רק 8 מהכרכים הללו נמצאים כיום בספרייה הלאומית. בנוסף לכרכים עצמם קיימים בספרייה הלאומית גם מפתח ותמצית בגרמנית (Frucht von baum des lebens) של כל התשובות. המפתח נכתב ב-1936 על ידי מנקו מקס (מנחם הלוי) הירש (M. Hirsch) (1896–1951). המאסף עץ חיים (ספר) יחיאל לימור, עיתונאות: איסוף מידע, כתיבה ועריכה, עמ' 36 ספר שאלות ותשובות פרי עץ חיים, הספרייה הלאומית סיון רהב מאיר טוענת שכתב העת החל לצאת לאור כבר ב-1686 נמצא בספרייה הלאומית בסימן 39B492 המפתח בגרמנית על המפתח בעברית
רק איתך

רק איתך הוא אלבומו השישי של הזמר ליאור נרקיס, שיצא לאור בשנת 2000. האלבום הצליח בחנויות מאוד בעיקר בזכות הלהיט "לכל אחד יש". השיר, שנבחר כ"שיר השנה" במצעד הפזמונים העברי השנתי של רשת ג', היה להצלחה הגדולה ביותר של נרקיס עד אז, ואיתו הוא פרץ גם את גבולות המדינה והחל להופיע בחו"ל. האלבום מכר מעל ל-100,000 עותקים וזכה בתואר אלבום פלטינה כפול, ונמצא ברשימת האלבומים הישראלים הנמכרים ביותר בכל הזמנים. עיבודים וקלידים: תמיר צור, שי ראובני תמיר צור + שלומי שבת (בשיר 3) תופים: אשר פדי גיטרה בס: אבי יפרח גיטרות: אבי סינגולדה, דודו קומה (בשיר 10) סולו גיטרה: יהודה קיסר דרבוקה: רוני דדון, יוסי גנגינה אקורדיון: בוריס אלייב בוזוקי: דודו קומה כינור: ילמז טשצ'שמה חצוצרה: אברהם פלדר מנדולינה: דודו קומה כלי נשיפה: ניצן עין הבר, אורי סעדה (בשיר 2) קולות רקע: יהודה תמיר, מאיה אברהם מיקסים: איציק תקומי "צוק", יהודה תמיר מידע על האלבום רק איתך באתר MusicBrainzרק איתך (אלבום), באתר "פזמונט" שוש גבאי, ליאור נרקיס מסתער על ערד, באתר ynet, 16 ביולי 2000 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Triggered (Freestyle)

Triggered (Freestyle) הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האולפן השלישי שלה, Chilombo. השיר יצא לאור ב-8 במאי 2019, על ידי חברת התקליטים דאף ג'אם, כסינגל הראשון והפותח מתוך האלבום. השיר הגיע למקום ה-51 במצעד הבילבורד הוט 100. השיר נכתב על ידי ג'נה אייקו, ג'וליאן-קוואן וייט לה ומיכה פאוול והופק על ידי הפיסטאפים ולייקיז. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה מ-1,000,000 עותקים במדינה. השיר הצליח להיכנס לשלושה מצעדים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות. הווידאו קליפ הרשמי של השיר פורסם ב-8 במאי 2019. הקליפ צבר למעלה מ-40 מיליון צפיות. מידע על הסינגל "Triggered (Freestyle)" באתר מיוזיק בריינז סרטון השיר "Triggered (Freestyle)" באתר יוטיוב ג'נה אייקו, בריאן קית' ורפיל, ג'וליאן-קוואן וייט לה, מקלין רובינסון, רוס ג'יימס Triggered (freestyle) - Single by Jhené Aiko, Apple Music (באנגלית) Jhené Aiko shares “Triggered” freestyle, The FADER (באנגלית) Jhené Aiko and Big Sean Reunite, Rap-Up (באנגלית) Jhene Aiko, Billboard Jhené Aiko – PU$$Y Fairy (OTW) (באנגלית), נבדק ב-2020-05-03 Gold & Platinum, RIAA (באנגלית) Jhene Aiko, Billboard Jhene Aiko, Billboard P*$$Y Fairy (OTW), נבדק ב-2020-05-03 Jhené Aiko - Triggered (freestyle) "Triggered (freestyle) – Single by Jhené Aiko". iTunes Store (CA). נבדק ב-12 באוגוסט 2019. {{cite web}}: (עזרה) "Triggered (freestyle) [Explicit]: Jhené Aiko" (בצרפתית). Amazon.fr. נבדק ב-12 באוגוסט 2019. {{cite web}}: (עזרה) "Triggered (freestyle) [Explicit]: Jhené Aiko" (בגרמנית). Amazon.de. נבדק ב-12 באוגוסט 2019. {{cite web}}: (עזרה) "Triggered (freestyle) [Explicit]: Jhené Aiko" (באיטלקית). Amazon.it. נבדק ב-12 באוגוסט 2019. {{cite web}}: (עזרה) "Triggered (freestyle) – Single by Jhené Aiko". iTunes Store (UK). נבדק ב-12 באוגוסט 2019. {{cite web}}: (עזרה) "Triggered (freestyle) [Explicit]: Jhene aiko" (בספרדית). Amazon.es. נבדק ב-12 באוגוסט 2019. {{cite web}}: (עזרה) "Triggered (freestyle) (Explicit) (2019)" (בצרפתית). 7digital (FR-BE). נבדק ב-12 באוגוסט 2019. {{cite web}}: (עזרה)(הקישור אינו פעיל) Triggered (freestyle) (Explicit)... | Jhené Aiko | Téléchargements MP3 | 7digital Luxembourg (בצרפתית), נבדק ב-2020-05-04 "Triggered (freestyle) (Explicit) (2019)" (בפורטוגזית). 7digital (PT). נבדק ב-12 באוגוסט 2019. {{cite web}}: (עזרה) "Triggered (freestyle) (Explicit) (2019)" (בגרמנית). 7digital (DE-CH). נבדק ב-12 באוגוסט 2019. {{cite web}}: (עזרה)
קרחון דיקי

קרחון דיקי (באנגלית: Dickey Glacier) הוא קרחון בחוף שקלטון, בשטח חסות רוס, שבאנטארקטיקה. אורכו של הקרחון 22 קילומטרים; והוא זורם לכיוון צפון לאורך המורדות המזרחיים של רכס סרביירז (רכס המודדים). הקרחון נשפך אל מפרץ בואומונט, המכוסה קרח, וממנו אל מדף הקרח רוס. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של קפטן וילי מ. דיקי (Willie M. Dickey) מצי ארצות הברית, שהיה מפקד יחידות התמיכה הימית, בתחנת באמריקה V בחורף 1957. קרחון דיקי באתר הסקר הגאולוגי של ארצות הברית קרחון דיקי באתר הגאזט האנטארקטי של ממשלת ניו זילנד קרחון דיקי באתר הגאזט האנטארקטי המשווה SCAR של ממשלת אוסטרליה קרחון דיקי באתר marineregions קרחון דיקי באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
שוגאליי

שוּגַאלֵיי (ברוסית: Шугалей) הוא שמו של סרט פעולה והרפתקאות רוסי משנת 2020. הסרט מבוסס על אירועים אמיתיים ומספר על סוציולוגים רוסים שנחטפו במאי 2019 בלוב ונעצרו על ידי חמושים אסלאמיים בכלא מיטיגה. בספטמבר 2020 שוחרר סרט המשך בשם "שוגאליי 2". עלילת הסרט מבוססת על סיפורו האמיתי של מקסים שוגאליי (נולד ב-24 בפברואר 1966 בלנינגרד) והמתורגמן שלו סאמר חסן עלי סויפאן (אזרח רוסי יליד ירדן) שנחטפו בעת שהותם בלוב. שוגאליי הוא פרופסור לסוציולוגיה שעבד עבור הקרן להגנת נכסים לאומיים ושימש כיועץ. בתחילת 2019 שוגאליי הוזמן על ידי הממשלה הלאומית בלוב לעמוד בראש קבוצת מחקר עבור מחקרים סוציולוגיים בלוב שתוצאותיהן תוכננו להיות מוצגים בפסגת "אפריקה-רוסיה", שהתקיימה באוקטובר 2019 בסוצ'י בהשתתפות 45 ראשי ממשלה ומדינות. אחרי שנכנסו ללוב ב-14 במרץ 2019 שוגאליי יחד עם אלכסנדר פרוקופייב והמתורגמן סויפאן הגיעו לטריפולי. הם ערכו ראיונות עם תושבים מקומיים, אבל תנועות הבדלנים המקומיות חשדו שהם עורכים פעילויות ריגול צבאיות למען הממשלה ובליל 17 במאי 2019 הם נחטפו על ידי חמושים. פרוקופייב עוד הספיק כמה ימים קודם לכן לחזור לרוסיה. שוגאליי נחטף על ידי חברי תנועת RADA, שאינה כפופה לאף אחד מהצדדים במלחמת האזרחים בלוב. התנועה עוסקת בהברחת נפט, נשק ובחטיפות וסחר בעבדים. מבין חבריה חברים בה אנשי אל-קאעדה וארגון המדינה האסלאמית. התנועה מנהלת את כלא "מיטיגה" בה הם מחזיקים את בני הערובה שלהם וסוחרת בהם. במאי 2020 דווח שהוא הוחזק בבידוד לאחר ניסיון בריחה כושל ורעייתו של מקסים, נטליה, אמרה כי בעלה נוטל תרופות קבועות ולפני נסיעתו ללוב עבר צנתור לב והעבירה לו תרופות, אך לא ידוע אם הוא קיבל אותם. הסוציולוגים הרוסים, מקסים שוגאליי, בן לווייתו והמתרגם סאמר סויפאן, נשלחים לארץ שנקרעה לרסיסים על ידי קבוצות מיליטנטיות, בהזמנה רשמית. משימתם היא לערוך מחקר שיביא לסיום פעולות האיבה. עם זאת, במהלך העבודה מידע שיכול לעלות הרבה לממשלת "הבובות" ולא אמור לדלוף מהמדינה נמצא בידיהם והם מוצאים עצמם במנוסה. כתוצאה מהחטיפה, המומחים הרוסים נקלעים לכלא פרטי ובמשך למעלה משנה, שורדים עינויים והשפלה, מחכים לפחות לאישום רשמי ולבית משפט שבו יוכלו לטעון לשחרורם. ניסיונות דיפלומטיים לפתור את הסוגיה בשלווה נמצאים במבוי סתום והצד הרוסי מתחיל להכין מבצע חילוץ צבאי. קיריל פולוחין - שוגאליי אולג אבליאן - סאמר סרגיי יאצניוק - אלכסנדר אולג מטלב - מרשל חאלד חואיסה -חארה מוחמד עלי בן-ג'מה - ראש אבטחה אתר האינטרנט הרשמי של שוגאליי (באנגלית, בערבית וברוסית) שוגאליי, ברשת החברתית פייסבוק שוגאליי, ברשת החברתית אינסטגרם שוגאליי, ברשת החברתית VK "שוגאליי", במסד הנתונים הקולנועיים IMDb (באנגלית) "שוגאליי", במסד הנתונים הקולנועיים KinoPoisk (ברוסית) "שוגאליי" באתר kinopoisk.ru "שוגאליי" באתר NTV В Ливии задержаны двое сотрудников российского фонда, דיווח מה-5 במאי 2019, חדשות NTV (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
None of Your Concern

None of Your Concern (בעברית: אף אחת מהדאגות שלך) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם הראפר האמריקאי ביג שון, מתוך אלבום האולפן השלישי שלה, Chilombo. השיר יצא לאור ב-15 בנובמבר 2019, על ידי חברת התקליטים דאף ג'אם, כסינגל השני מתוך האלבום. השיר הגיע למקום השביעי במצעד שירי ה-R&B. השיר נכתב על ידי ג'נה אייקו, ג'וליאן-קוואן וייט לה ומיכה פאוול והופק על ידי הפיסטאפים ולייקיז. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה. השיר הצליח להיכנס לשלושה מצעדים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. הווידאו קליפ הרשמי של השיר פורסם ב-15 בנובמבר 2019. הקליפ צבר למעלה מ-33 מיליון צפיות. מילות השיר "None of Your Concern" באתר Genius סרטון השיר "None of Your Concern" באתר יוטיוב ג'נה אייקו, ביג שון, בריאן קית' ורפיל, מקלין רובינסון None Of Your Concern, נבדק ב-2020-05-04 Chilombo, נבדק ב-2020-05-04 Jhene Aiko, Billboard Jhené Aiko – PU$$Y Fairy (OTW) (באנגלית), נבדק ב-2020-05-03 Gold & Platinum, RIAA (באנגלית) Jhene Aiko, Billboard Jhene Aiko, Billboard None Of Your Concern, a playlist by Dylan Dormoy on Spotify, Spotify Jhené Aiko - None Of Your Concern (Official Video)